Den Vest-Sjællandske Avis, 1828-08-30
General Maison er gaaet ombord paa Ville de Marseille, General Sebastiani paa Fregatten Amphitrite og General Higonnet paa Fregatten Jphigenia. Den 1ste Afdeling bestaaer af 9000 Mand og General Schneider er beskiæftiget med at organisere sin Brigade, som snart skal følge bag efter. - Kongen af Frankerige skal nyelig have svaret den Engelske Ambassadeur Lord Stuart, som i sin Tiltrædelses Audience omtalte den gode Forstaaelse imellem Frankerige og England: at denne var ham vigtig af to Grunde, først og fornemmelig fordi Frankeriges og Europas Jnterresse udkræver det, og for det andet fordi han følte Taknemmelighed imod England for den Modtagelse, som der i Prøvelsens Dage var udviist de Franske Emigranter. Det er mærkværdigt at i det Øieblik, som den Franske Expedition afseiler, har det Selskab af Lærde, som var paa Veien til at begive sig til Ægypten, faaet ved Telegraphen Ordre til at opsætte deres Reise. Dette kan imidlertid godt forklares naar den Efterretning er sand, som berettes fra Ancona under 8de August og som man vil have erfaret at Breve fra Alexandria af 6te Juli, at Paschaen af Ægypten har besluttet sig til ikke at lade sine Tropper forlade Grækenland førend han bliver tvungen dertil med Magt; han skal allerede have tilsendt sin Søn Jnstruktioner desangaaende. Tillige plages han saameget med Fordringer fra Portens Side om Understøttelser, at han har seet sig nødt til at sælge en stor Deel af de Varer, som han havde liggende i sine Magaziner, til Europæiske Kiøbmænd. – Man mener at Jbrahim Pascha skal ikke saameget af Mangel paa Levnetsmidler, see sig tvungen til at forlade Morea, som fordi hans Albanesere have forladt ham og forenet sig med et Græsk Corps. Det hedder at Greven af Capodistrias Reise til Navarino og hans Samtale med Jbrahim, skal være bleven foranlediget ved det Ønske at denne maatte forlade Morea, førend den Franske Expedition var gaaet under Seil, og at alle de Fæstninger, som ere besatte af Ægyptere og Albanesere maatte blive overleverede til Grækerne; thi det kan ikke være den Græske Regiering ligegyldigt at see sine Fæstninger besatte af fremmede Tropper, hvorved den let kunde bringes i et Slags AfhængighedsTilstand. Det angives som een af Aarsagerne, hvorfor Admiral Codringion er bleven rappelleret, at han har været for ligegyldig ved at Græske Fanger ere blevne bortførte til Alexandria, som den Engelske Regiering nu giør sig Umage for at faae tilbage derfra; man mener at Greven af Capodistria vil begive sig til Corfu, hvor Underhandlingerne skulle aabnes i Midten af August. - Efter alt hvad man hører kommer Grækenlands Financer nu i en stedse bedre Orden, saa at man har Haab om, at de om kort Tid ville blive bragte i den Tilstand, at de Forpligtelser, som denne nye Stat har indgaaet, kunne blive opfyldte. En anden ligesaa vigtig Forbedring er Jndførelsen af Domstole og en Lovbog for Grækenland, og en Commission af Lovkyndige er nedsat for at udarbeide den; men saa store Fremskridt som Grækenland giør i sin borgerlige Uddannelse, saa maadeligt staaer det endnu til med Militairvæsenet; thi de Græske Tropper ere endnu i deres første Barndomstilstand med Hensyn til den Europæiske Disciplin. De 7000 Mand, som staae under Ypsilanti ved Eleusis, skulle ligne en Horde af Nomader. De under Church have endnu intet Begreb om Europæiske Manere, og kun Garnisonerne under Heydeggers Commando i Corinth og Napoli di Romania, have Udseendet af et regulairt Militair.